|  |  |
| --- | --- |
|  | **РЕПУБЛИКА БЪЛГАРИЯ**  **МИНИСТЕРСТВО НА ЗЕМЕДЕЛИЕТО. ХРАНИТЕ И ГОРИТЕ** |
| София 1040. бул. “Христо Ботев” 55 | | | |

**№ 377 – юни 2020**

# **АГРО**

# **СТАТИСТИКА**

**Дейност на кланиците за червено месо и производство на месо в България през 2019 година**

**През 2019 година е произведено 111 883.8 тона червено месо (в кланично тегло) – 79% от месото е добито в регистрирани кланици, а 21% – в стопанствата.**

*През 2019 година на територията на страната са работили 85 кланици* – *с 6 броя повече в сравнение с 2018 година. Съгласно Регламент (ЕО) № 853/2004 на Европейския парламент и на Съвета относно определяне на специфични хигиенни правила за храните от животински произход всички кланици са одобрени за извършване на вътреобщностна търговия.*

*Произведеното месо в кланиците е 87 870 тона или с 2.8% по-малко от 2018 година (таблица 1). Броят на закланите животни през 2019 г. намалява с 3.3%. Закланите животни директно в стопанства през 2019 г. са 930.3 хил. броя - с 12.0% повече в сравнение с предходния период, a произведеното месо в стопанствата (24 013 тона) е с 24.9% повече.*

През 2019 година от анкетираните 85 кланици 43 са декларирали, че извършват клане на говеда.

В 74 кланици се колят свине, в 53 – дребен


рогат добитък (ДРД), а в 7 – биволи и еднокопитни.

Кланиците, специализирани за клане само на свине, са 25.

**Промишлено производство на червено месо в България**

(тонове кланично тегло)

***Графика 1***



*Източник: МЗХГ, отдел "Агростатистика" – анкети "Дейност на кланиците в България"*

Резултати и анализи

***Таблица 1***

**Дейност на кланиците за червено месо през 2019 година**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Видове и категории животни** | | **Кла-ници** | | **Заклани животни** | | **Отношение кланично/ живо тегло** | **Живо тегло** | | | | **Кланично тегло** | | | | | **Изменение 2019 / 2018** | | | | | |
| (брой) | | **Общо** (хил. броя) | **в т.ч. на ишлеме** (хил. бр.) | Общо (тонове) | | Средно (кг) | | Общо (тонове) | | Средно (кг) | | | Заклани животни  % | | | | | Кланично тегло (общо) % |
| Телета под или на 8 месеца | 23 | | 1.2 | | 0.6 | 0.48 | 206.9 | 176.8 | | 100.2 | | 85.6 | | | 20.0% | | | | -15.1% | | |
| Млади говеда над 8 и под 12 м. | 32 | | 2.2 | | 0.9 | 0.48 | 774.7 | 343.1 | | 374.4 | | 165.8 | | | -24.1% | | | | -20.9% | | |
| Юници | 16 | | 2.2 | | 0.8 | 0.46 | 874.1 | 397.7 | | 405.7 | | 184.6 | | | 4.8% | | | | 2.0% | | |
| Крави | 31 | | 15.7 | | 3.3 | 0.46 | 7 395.7 | 470.6 | | 3 438.4 | | 218.8 | | | -23.0% | | | | -25.4% | | |
| Бикове и волове | 31 | | 6.1 | | 2.1 | 0.48 | 2 759.9 | 455.2 | | 1 324.1 | | 218.4 | | | -22.8% | | | | -20.2% | | |
| **Общо говеда** | 43 | | 27.4 | | 7.7 | 0.47 | 12 011.3 | 438.3 | | 5 642.8 | | 205.9 | | | -20.1% | | | | -22.2% | | |
| Угоени свине | 74 | | 1 182.3 | | 216.4 | 0.64 | 122 169.3 | 103.3 | | 77 756.0 | | 65.8 | | | 1.3% | | | | -0.6% | | |
| в т.ч. обработени чрез парене | 6 | | 66.0 | | 41.4 | 0.71 | 7 270.2 | 110.2 | | 5 176.7 | | 78.5 | | | -46.8% | | | | -47.1% | | |
| Други свине (прасенца до 50  кг., бракувани свине и нерези  бракувани свине-майки и нерези) | 34 | | 21.6 | | 5.7 | 0.62 | 3 330.1 | 174.4 | | 2 077.3 | | 109.0 | | | -3.6% | | | | -10.0% | | |
| **Общо свине** | 74 | | 1 203.9 | | 222.1 | 0.64 | 125 499.4 | 104.2 | | 79 833.3 | | 66.3 | | | 1.2% | | | | | -0.9% | |
| **Общо овце** | 53 | | 281.7 | | 210.2 | 0.45 | 5 219.6 | 18.5 | | 2 328.8 | | 8.3 | | | -17.4% | | | | | -9.2% | |
| **Общо кози** | 17 | | 1.7 | | 0.6 | 0.46 | 37.6 | 21.8 | | 17.2 | | 10.0 | | | 21.4% | | | | | 8.9% | |
| **Биволи и еднокопитни** | 7 | | 0.3 | | 0.1 | /// | 104.1 | 385.5 | | 48.3 | | 178.9 | | | 0.0% | | | | | -19.8% | |
| **Общо** | 85 | | 1 515.0 | | 440.7 | /// | 142 872.0 | /// | | 87 870.4 | | | | /// | | | -3.3% | -2.8% | | | |

*Източник: МЗХГ, отдел “Агростатистика” – анкета “Дейност на кланиците за червено месо в България през 2019 г.”*

През 2019 година закланите говеда в кланици са с 20.1% по-малко в сравнение с 2018 година, като и общото им кланично тегло намалява с 22.2% (*таблица 1*). Увеличава се броят на закланите телета в категорията до 8 месеца, а броят на младите говеда от 8 до 12 месеца намалява. Броят на закланите крави намалява с 23.0% в сравнение с предходния период. Намалява със 17.4% броят на закланите овце, както и произведеното месо (-9.2%). Произведеното свинско месо е с 0.9% по-малко в сравнение с 2018 година. Броят на закланите угоени свине се увеличава с 1.3%, но произведеното от тях месо намалява с 0.6 % спрямо 2018 година. При биковете и воловете се наблюдава намаление при закланите животни и на кланичното тегло съответно с 22.8% и 20.2% спрямо 2018 година.

**АНКЕТАТА**

**Целта** на анкетата е да се определи обемът на кланетата на животни от видовете едър рогат добитък (говеда и биволи), дребен рогат добитък (овце и кози), свине и еднокопитни през 2019 година в кланиците на територията на България.

**Списъкът на кланиците** за анкетиране е съставен на базата на списъка на кланиците, анкетирани през последните години и на регистъра на Българската агенция по безопасност на храните. Всички 85 кланици с дейност през 2018 година са предоставили информация.

**Въпросникът** се състои от следните основни части – административна информация за кланиците, юридически статут, брой, живо и кланично тегло на закланите говеда, биволи, свине, овце, кози и еднокопитни, както и закланите на ишлеме животни.

**Анкетата** се реализира от експерти по агростатистика от 28-те областни дирекции ”Земеделие” към Министерството на земеделието, храните и горите, които посещават на място кланиците и попълват статистически въпросници или данните се изпращат по електронната поща. При провеждане на изследването са използвани дефинициите за кланично тегло и за категории животни в съответствие с изискванията на ЕС, определени с Регламент (ЕО) № 1165/2008 относно статистиката на селскостопанските животни и месото.

**Юридически статут на кланиците през 2019 година**

През 2019 година кланиците, регистрирани като търговски дружества, са с 5 повече спрямо 2018 година. В тях са заклани 1 330.8 хиляди броя животни и е произведено 75 771.9 тона месо. Запазва се броят на регистрираните като еднолични търговци (ЕТ) кланици, като в тях са заклани 184.2 хиляди броя животни и е добито 12 006.2 тона месо (*таблица 2*).

***Таблица 2***

|  |  |  |  |
| --- | --- | --- | --- |
| **Юридически статут** | **Брой кланици** | **Дял от броя на закланите животни** | **Дял от произведеното месо** |
| Еднолични търговци | 8 | 12.2% | 13.7% |
| Търговски дружества и др. | 77 | 87.8% | 86.3% |
| **Общо** | **85** | **100.0%** | **100.0%** |

*Източник: МЗХГ, отдел “Агростатистика” – анкета “Дейност на кланиците за червено месо през 2019 г.”*

**Промишлено производство на месо през 2019 година**

**по статистически райони (NUTS 2)**

1

Водещо място в промишленото производство на червено месо през 2019 година заема Южният централен район с 23.2% от общо произведеното месо и с дял 22.2% от добитото свинско месо за страната. Следва Северният централен район с дял 23.6% от общо произведеното месо и 22.6% от добитото свинско месо. Североизточният район заема 17.3% от общото производство на червено месо, а Северозападният район – 16.0%. Следва Югоизточният район – с дял 14.2% и Югозападният район – с дял 5.0% от произведеното общо месо и месо от свине.

***Таблица 3***


|  |  |  |  |  |
| --- | --- | --- | --- | --- |
| **Райони** | **Кла-ници**  (брой) | **Общо месо - кланично тегло** (тонове) | **в т.ч. месо от свине** (тонове) | **Изменение на “общо месо” - 2019/2018** |
| Северозападен | 13 | 14 042.1 | 13 548.2 | 2.4% |
| Северен централен | 15 | 20 735.8 | 18 053.7 | -0.4% |
| Североизточен | 18 | 15 244.1 | 14 674.9 | 0.5% |
| Югоизточен | 14 | 12 489.5 | 11 984.2 | 22.9% |
| Югозападен | 9 | 4 390.6 | 3 885.5 | -2.1% |
| Южен централен | 16 | 20 968.3 | 17 686.8 | -19.6% |
| **Общо за страната** | 85 | 87 870.4 | 79 833.3 | -2.8% |

*Източник: МЗГХ, отдел “Агростатистика” – анкета “Дейност на кланиците за червено месо“*

На *графики 2, 3 и 4*са показани промените в основните показатели от дейността на кланиците за червено месо в България по месеци за 2019 г., съпоставени със същите показатели за 2018 г.

***Графика 2***


**Месечно производство на червено месо в кланиците**



*Източник: МЗХГ, отдел “Агростатистика” – анкети “Дейност на кланиците в България”*

***Графика 3***

**Месечно производство на месо от говеда и биволи (ЕРД) в кланиците**




*Източник: МЗХГ, отдел “Агростатистика” – анкети “Дейност на кланиците в България”*

***Графика 4***

**Месечно производство на месо от свине в кланиците**

*Източник: МЗХГ. отдел “Агростатистика” – анкети “Дейност на кланиците в България”*



*Източник: МЗХГ, отдел “Агростатистика” – анкети “Дейност на кланиците в България”*


**Производство на месо в животновъдните стопанства**

**Производство на месо в животновъдните стопанства през 2019 година**

Резултатите от анкета “Брой на селскостопанските животни в България към 01.11.2019 година”, проведена от отдел “Агростатистика” при МЗХГ, показват, че закланите животни (930.3 хил. броя) директно в животновъдните стопанства през 2019 г, са с 12.0% повече в сравнение с 2018 г. *(графика 5)*. От закланите в стопанствата животни най-голям е делът на закланите овце – 67.6%.

***Графика 5***

Заклани животни в стопанствата (хил. броя)



**\*** В “Други животни” са включени закланите биволи и дребен рогат добитък.

*Източник: МЗХГ, отдел “Агростатистика” – анкети “Брой на селскостопанските животни в България към 1-ви ноември”*

Закланите телетата до 1 година са с 2.7% повече в сравнение с предходната година. Намаление се наблюдава при закланите юници. Общо закланите говеда се увеличават с 19.4%. Със 106.0% се увеличава броят на закланите свине. При угоените свине средното живо тегло намалява с 2.5%. При овцете и козите средното живо тегло се увеличава съответно с 2.6% и 9.1%.

***Таблица 4***

**Производство на месо в стопанствата**

|  |  |  |  |
| --- | --- | --- | --- |
| **Категории животни** | **Заклани животни** (хил. броя) | **Живо**  **тегло**  (тонове) | **Кланично тегло**  (тонове) |
| Телета и млади говеда | 68.3 | 11 825.6 | 5 720.4 |
| Други говеда | 26.4 | 11 825.8 | 5 503.3 |
| **Общо говеда** | **94.7** | **23 651.4** | **11 223.7** |
| Угоени свине | 39.3 | 4 450.2 | 2 832.4 |
| Други свине (прасенца до  50 кг. бракувани свине-  майки и нерези) | 15.7 | 886.3 | 524.0 |
| **Общо свине** | **55.0** | **5 336.5** | **3 356.4** |
| **Общо овце** | **628.6** | **17 170.8** | **7 685.3** |
| **Общо кози** | **151.6** | **3 646.6** | **1 671.5** |
| **Биволи** | **0.4** | **166.6** | **76.5** |
| **Общо** | **930.3** | **49 971.9** | **24 013.4** |

*Източник: МЗХГ, отдел “Агростатистика” – анкета “Брой на селскостопанските животни в България към 01.11.2019 г.”*

В стопанствата през 2019 година е произведено 24013.4тона червено месо – с 24.9% повече в сравнение с предходната година *(таблица 4)*. Добитото червено месо в стопанствата представлява 21.5% от общо произведеното червено месо в страната. Свинското месо се увеличава с 89.1% и заема 14.0% от общо произведеното месо в стопанствата. Делът на месото от говеда е 46.7%. В стопанствата е произведено с 26.1% повече говеждо месо спрямо 2018 година.

**Общо производство на червено месо в страната през 2019 година**

**Общо добитото месо от ЕРД, свине и ДРД в страната през 2019 година, съгласно предоставените данни от кланиците и животновъдните стопанства, е 111 883.9 тона, което е с 2.0% повече спрямо 2018 година.**

През 2019 г. промишлено произведеното месо (87 870 т) представлява 78.5% от количеството произведено червено месо в страната *(графика 6)*. Делът на свинското месо от кланиците достига 96.0% от общо добитото свинско месо.

***Графика 6***

**Производство на червено месо през 2019 година**


(тонове кланично тегло)

*Източник: МЗХГ, отдел “Агростатистика” – анкети “Брой на селскостопанските животни в България към 01.11.2019 г.” и “Дейност на кланиците за червено месо в България през 2019 г.”*

Произведеното месо от ЕРД и еднокопитни през 2019 година е с 4.0% повече спрямо 2018 година (*графика 7*). Произведеното месо от овце и кози се увеличава с 6.2% в сравнение с 2018 г., а свинското месо се увеличава с 1.1% през изследвания период.

**Графика 7**

**Производство на червено месо в страната по видове**

(тонове кланично тегло)

*Източник: МЗХГ, отдел “Агростатистика”*

**Териториални единици за статистически цели NUTS 2.**

**съгласно Регламент (ЕО) № 31/2011**

**Северозападен**: Видин, Враца, Монтана, Ловеч, Плевен;

**Северен централен**: Велико Търново, Габрово, Разград, Русе, Силистра;

**Североизточен**: Варна, Добрич, Търговище, Шумен;

**Югоизточен**: Бургас, Сливен, Ямбол, Стара Загора;

**Югозападен**: София-столица, София, Благоевград, Кюстендил, Перник;

**Южен централен**: Кърджали, Пазарджик, Пловдив, Смолян, Хасково.

*Публикацията е приключена редакционно на 13.06.2020 г. За повече информация: МЗХГ, отдел “Агростатистика”*

Тел.: 02/98511 220; E-mail: [agrostat@mzh.government.bg](mailto:agrostat@mzp.government.bg)

Предпечат и редакция: МЗХГ, отдел “Агростатистика” Интернет страница на МЗХГ- http:// [www.mzh.government.bg](http://www.mzh.government.bg)

С 2.0% се увеличава броят на закланите животни през 2019 г. спрямо 2018 година. Закланите говеда са със 7.4% повече, а свинете са повече с 3.5%. Закланите кози в сравнение с предходната година са с 3.1% повече, а броят на овцете намалява с 0.8%, (таблица 5).

***Таблица 5***

**Производство на месо в България**

|  |  |  |  |
| --- | --- | --- | --- |
| **Видове и категории животни** | **Заклани животни** (хил. броя) | **Живо тегло**  (тонове) | **Кланично тегло** (тонове) |
| Телета и млади говеда | 71.7 | 12 807.2 | 6 195.0 |
| Други говеда | 50.4 | 22 855.5 | 10 671.5 |
| **Общо говеда** | 122.1 | 35 662.7 | 16 866.5 |
| Прасета до 50 кг | 17.9 | 865.3 | 506.8 |
| Угоени свине | 1 221.6 | 126 619.5 | 80 588.4 |
| Други свине | 19.4 | 3 351.1 | 2 094.5 |
| **Общо свине** | 1 258.9 | 130 835.9 | 83 189.7 |
| Агнета до 1 година | 809.2 | 17 280.2 | 7 689.8 |
| Други овце | 101.1 | 5 110.2 | 2 324.3 |
| **Общо овце** | 910.3 | 22 390.4 | 10 014.1 |
| Ярета до 1 година | 126.9 | 2 483.1 | 1 131.1 |
| Други кози | 26.4 | 1 201.1 | 557.6 |
| **Общо кози** | 153.3 | 3 684.2 | 1 688.7 |
| **Биволи и еднокопитни** | 0.7 | 270.7 | 124.8 |
| **Общо** | 2 445.3 | 192 843.9 | 111 883.8 |

*Източник: МЗХГ. отдел “Агростатистика” – анкети “Брой на селскостопанските животни в България към 01.11.2019 г.” и “Дейност на кланиците за червено месо в България през 2019 г.”*

**ВЪТРЕШНО ПОТРЕБЛЕНИЕ НА МЕСО В БЪЛГАРИЯ**

**През 2019 година вътрешното потребление на червено месо се увеличава с 3.2% в сравнение с 2018 година** *(таблица 6).*

През 2019 година намалява износът на червено месо с 22.1%, а при вноса се наблюдава увеличение от 2.7% в сравнение с предходната година.

***Таблица 6***

|  |  |  |  |  |  |
| --- | --- | --- | --- | --- | --- |
| **Вид месо** | **Произведено месо в страната** (тонове) | | **Внос\***  (тонове) | **Износ\***  (тонове) | **Вътрешно потребление**  (тонове) |
| **от говеда** | 16 866.5 | 13 424.6 | | 1 197.5 | 29 093.6 |
| **от свине** | 83 189.8 | 147 660.9 | | 7 462.4 | 223 388.3 |
| **от овце и кози** | 11 702.8 | 2 787.8 | | 1 320.4 | 13 170.2 |
| **от други животни** | 124.8 | 1 459.2 | | 937.2 | 646.8 |
| **Общо** | **111 883.9** | **165 332.5** | | **10 917.5** | **266 298.9** |

**\*** Предварителни данни за 2019 година за външната търговия на месо, карантия и преработени месни продукти по тарифните кодове на Митническата тарифа.

*Източник: МЗХГ, отдел "Агростатистика"; НСИ*

**Статистическа тайна**

За да се гарантира тайната на индивидуалните данни, някои от получените резултати не са публикувани и/или са включени в обобщаваща позиция, или са заместени с “**c**” (конфиденциални данни). Това са случаите, когато:

* има по-малко от 3 кланици в разглежданата категория;
* една от кланиците в разглежданата категория обхваща повече от 85% от
* от дейността в тази категория.

